stanford-oval/wikipedia huggingface dataset:
Majakka (täsmennyssivu)

Wikisanakirjassa on tähän liittyvä sananselitys: .
Majakka voi tarkoittaa ainakin seuraavia:
majakka, merenkulun turvaksi tarkoitettu rakennus
Majakka (engl. To the Lighthouse), Virginia Woolfin romaani vuodelta 1927
Majakka (engl. The Lighthouse), P. D. Jamesin romaani vuodelta 2005
Majakka (engl. To the Lighthouse), brittiläinen elokuva vuodelta 1983
Majakka (engl. Lighthouse), brittiläinen kauhuelokuva vuodelta 1999
liikennemajakka, 1920- ja 1930-luvuilla käytössä ollut liikenteen ohjauslaite
Majakka-seurakunta, espoolainen kristillinen seurakunta
Majakka, tornitalo Helsingin Kalasatamassa
Majakka, Kaija Kiurun taideteos Kemissä
Majakka, Happoradio-yhtyeen albumi vuodelta 2021.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Majakka”, voi hakea sivunnimihaulla, laajalla sivunnimihaulla tai tekstihaulla.
Sebastian Mannström

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 29. lokakuuta 1988 (ikä 36)
Syntymäpaikka: Kokkola, Suomi
Pelipaikka: hyökkäävä keskikenttäpelaaja laitalinkki
Pituus: 169 cm
Junioriseurat
2000–2004: GBK
Seurat
| Vuodet | Seura | O | (M) |
| 2004–2007 | GBK | 78 | (12) |
| 2008–2010 | Jaro | 68 | (11) |
| 2011–2014 | HJK | 101 | (15) |
| 2015 | SV 07 Elversberg | 10 | (1) |
| 2015–2016 | FC Inter | 30 | (2) |
| 2016–2018 | Stuttgarter Kickers | 48 | (6) |
| 2018–2023 | KPV | 101 | (12) |
| 2024 | GBK | 8 | (4) |
| Yhteensä | Yhteensä | 444 | (63) |
Maajoukkue
| 2004 | Suomi U16 | 5 | (0) |
| 2006 | Suomi U18 | 1 | (0) |
| 2008 | Suomi U20 | 3 | (0) |
| 2009–2010 | Suomi U21 | 14 | (1) |
| 2011–2013 | Suomi | 5 | (0) |
 Seurajoukkueuran tilastot kattavat vain kansalliset sarjat, päivitetty 3. tammikuuta 2025.  Maajoukkueuran tilastot päivitetty 15. tammikuuta 2014.
Sebastian Mannström (s. 29. lokakuuta 1988 Kokkola) on suomalainen jalkapalloilija. Pelipaikaltaan hän on hyökkäävä keskikenttäpelaaja tai laitalinkki.
Mannström on lähtöisin Kokkolasta ja edusti kasvattajaseuraansa Gamlakarleby Bollklubbia ennen siirtymistään FF Jaroon kaudeksi 2008. Jarossa hän pelasi kolmen kauden aikana 68 liigaottelua ja teki 11 maalia. Hän lukeutui myös Suomen alle 21-vuotiaiden maajoukkueen vakiopelaajiin.
Helsingin Jalkapalloklubiin (HJK) Mannström siirtyi marraskuussa 2010 kahden vuoden mittaisella sopimuksella. Hänen sopimustaan ei jatkettu kauden 2014 jälkeen. Siihen mennessä hän oli pelannut HJK:ssa 101 ottelua ja tehnyt niissä 15 maalia. Tammikuussa Mannström siirtyi Saksan neljänneksi korkeimmalla sarjatasolla pelaavaan SV 07 Elversbergiin. Elokuussa 2015 Mannström palasi Suomeen ja Turkuun FC Interin riveihin, jossa hän pelasi kahden kauden ajan Veikkausliigaa. Inter-vuosien jälkeen Mannström siirtyi jälleen Saksaan. Tällä kertaa seurana oli Saksan 4. korkeinta sarjaa pelannut Stuttgarter Kickers, jossa hän pelasi kahden kauden ajan. Keväällä 2018 hän palasi Suomeen ja Ykkösessä pelanneen KPV:n riveihin ja oli nostamassa kokkolalaisseuraa Veikkausliigaan, jossa Mannström jatkoi pelaamistaan KPV:n paidassa.
Sebastian Mannström on pelannut Veikkausliigaa yhdeksän kauden ajan neljässä seurassa eli Jarossa, HJK:ssa, FC Interissä ja KPV:ssä, kaikkiaan 219 ottelua ja tehnyt niissä 30 maalia.
Mannström on naimisissa kestävyysjuoksija Nina Chydeniuksen kanssa ja heillä on kaksi lasta.
Saavutukset

Suomen mestaruus 2011, 2012, 2013, 2014
Suomen Cup 2011, 2014
Suomen Cup-hopeaa 2015
Ykkösen kuukauden pelaaja syyskuu 2018
Bhopalin onnettomuus

| Bhopalin onnettomuus |
| --- | --- |
 Bhopalin onnettomuuden uhrien muistomerkki.
Päivämäärä:  2. – 3. joulukuuta 1984
Tapahtumapaikka:  Bhopal, Intia
Syy:   vakavat puutteet laitoksen käytössä ja valvonnassa  puutteelliset turvamääräykset  metyyli-isosyanaatin vuoto 
Kuolleita:  vähintään 3 787
Loukkaantuneita:  vähintään 558 125
Bhopalin sijainti Intian kartalla. Keltaisella silloinen Madhya Pradeshin osavaltion alue.
Bhopalin onnettomuus on Intiassa vuonna 1984 sattunut maailman kaikkien aikojen pahin teollisuusonnettomuus. Onnettomuus tapahtui aamuyöllä 3. joulukuuta, kun yhdysvaltalaisen Union Carbiden omistamalta hyönteismyrkkytehtaalta purkautui Bhopalin kaupunkiin myrkyllistä metyyli-isosyanaattia. Eri arvioiden mukaan 8 000–30 000 ihmistä kuoli myrkkykaasuihin. 500 000 altistui kaasulle, ja heistä 20 000:n arvellaan myöhemmin kuolleen altistumisen seurauksiin. Eloon jääneillä ilmeni pahoja keuhko- ja silmävaurioita.
Union Carbiden oman lausunnon mukaan vuodon ainoa mahdollinen syy oli tuhotyö: joku laittoi tahallaan vettä nestesäiliöön. Vuonna 1989 Union Carbide myöntyi maksamaan korvauksia 470 miljoonaa Yhdysvaltain dollaria. Madhya Pradeshin osavaltion tilastojen mukaan onnettomuudesta oli hyväksytty 574 304 korvaushakemusta kevääseen 2007 mennessä.
Onnettomuuden syy

Metyyli-isosyanaatti- eli MIC-säiliön sisällön lämpötila oli ollut alun perin 15–20 celsiusastetta, minkä jälkeen sinne oli päässyt tuntemattomasta lähteestä 450–900 kilogrammaa vettä. MIC ja vesi reagoivat eksotermisesti, mikä synnytti lisää lämpöä ja kehitti hiilidioksidia, joka taas nosti painetta säiliössä. Korkea lämpötila ja kloroformin läsnäolo kiihdyttivät säiliön korroosiota, ja säiliöstä vapautunut rauta toimi katalyyttina MIC:n trimerisaatiossa kiihdyttäen reaktiota. Laskelmien mukaan MIC:n 40-prosenttinen reagointi riittäisi höyrystämään siitä loput. Tästä päätellen säiliössä olisi pitänyt olla yli 16 tonnia kiintoainetta, mutta tutkimuksissa sitä löydettiin vain reilut neljä tonnia. Lopun kiintoaineen arveltiin karanneen varoventtiilin kautta kaasuna ympäröivään ilmaan, tunnetuin seurauksin. Tämän tapauksen suurin virhe oli erittäin heikko kunnossapidon taso. Laitteiston kunnosta oli jo aikaisemmin annettu huomautuksia tehtaanjohdolle, ja niiden toimimattomuus oli mitä suurimmalla todennäköisyydellä yksi onnettomuuteen johtaneita syitä. Hätäsoihtu oli alun perin rakennettu huomattavan pieneksi, ja se oli ollut korjaustöiden vuoksi poissa käytöstä. Kaiken lisäksi prosessista oli sammutettu jäähdytysjärjestelmä, minkä vuoksi MIC-säiliön lämpötila oli noussut alkuperäisestä nollasta celsiusasteesta.
Syynä pidetään riittämättömiä turvallisuusmääräyksiä.
Tuomio

Kahdeksan ihmistä todettiin syyllisiksi onnettomuuteen 7. kesäkuuta 2010. Syytetyt tuomittiin kahden vuoden vankeusrangaistuksiin ja sakkoihin. Tuomitut ovat tehtaan tuolloista johtoa. Oikeuden mukaan johto syyllistyi rangaistavaan huolimattomuuteen, kun se ei pystynyt estämään onnettomuutta.
Helsingin Sanomien mukaan syytettyinä oli kahdeksan, mutta oikeuteen saapui vain seitsemän henkilöä. Union Carbiden toimitusjohtaja Warren Anderson ei saapunut Yhdysvalloista oikeudenkäyntiin, eikä oikeusistuin käsitellyt hänen syytettään poissaolosta huolimatta. Seitsemän entistä johtajaa tuomittiin enimmillään kahden vuoden vankeuteen ja 1 800 euron sakkoihin.
Aiheesta muualla

Wikimedia Commonsissa on kuvia tai muita tiedostoja aiheesta .
Aktivistit: Bhopalin jälkihoito edelleen hunningolla (arkistolinkki) Helsingin Sanomat. 3.12.2009.
Hänninen, Santeri & Sommar, Heidi: Bhopalin teollisuusonnettomuus oli aikansa tuhoisin Yle Elävä arkisto. 8.7.2010 (päivitetty 10.1.2012).
Grazia, Alfred de: A Cloud Over Bhopal – Causes, Consequences and Constructive Solutions.  Bombay:  Kalos Foundation for the India-America Committee for the Bhopal Victims, 1985.  ISBN 978-0-940268-27-2  Teoksen verkkoversio (viitattu 24.3.2008). (englanniksi)
Lapierre, Dominique & Moro, Javier: Five Past Midnight in Bhopal: The Epic Story of the World’s Deadliest Industrial Disaster.  Grand Central Publishing, 2002.  ISBN 978-0446530880  (englanniksi)
Eckerman, Ingrid: The Bhopal Saga (arkistolinkki) web.archive.org. 23.1.2011. (englanniksi)
Failure Knowledge Database (arkistolinkki) Japan Science and Technology Agency. (englanniksi)
Sambhavna-säätiö[vanhentunut linkki]
| --- | --- |
Auktoriteettitunnisteet: Kansalliset :  Israel  Yhdysvallat 
Mielenosoitus Union Carbidea vastaan.
Dosentti

Wikisanakirjassa on tähän liittyvä sananselitys: .
Dosentti on Suomessa yliopistollinen arvo, mutta se voi tarkoittaa eri maissa hieman eri asiaa. Sen yleinen merkitys on itsenäinen opettaja. Sanan alkuperä on latinan sana docēre ’opettaa,  luennoida’.
Termi on käytössä useimmissa EU-maissa.
Dosentti Suomessa > Historiallinen kehitys

Dosenttijärjestelmä juontuu 1700-luvulta, jolloin Turun akatemiaan perustettiin magistri docentes -järjestelmä. Vuoden 1828 statuuteissa pätevyysvaatimukseksi määriteltiin maisterin- tai kandidaatintutkinto sekä julkisesti puolustettu väitöskirja. Vuoden 1952 statuuteissa vaatimukseksi asetettiin tohtorinarvo. Vuoteen 1895 saakka vaadittiin myös erillinen dosentinväitöskirja. Tästä kumpuava vaatimus toista hyvää väitöskirjaa vastaavasta tieteellisestä tuotannosta on säilynyt nykypäivään saakka.
Vuosina 1994–2009 dosentuuri oli muodollisesti yliopiston virka. Käytännössä dosentilla ei kuitenkaan ollut virkaan liittyviä velvollisuuksia eikä pelkän nimikkeen perusteella määriteltyä palkkaa.
Vuoden 2010 alusta lähtien yliopistojen virkasuhteet muuttuivat työsuhteiksi yliopistojen muuttuessa virastoista säätiöiksi tai julkisoikeudellisiksi yhteisöiksi. Samalla dosenttien virat lakkasivat ja dosentista tuli arvo, jonka yliopisto myöntää. Ennen 2010 nimitetyt dosentit saivat dosentin arvon hakemuksetta.
Dosentti Suomessa > Nykymerkitys

Dosentti on henkilö, jolla on dosentin arvo eli dosentuuri jossakin yliopistossa. Dosentiksi voidaan hakemuksesta nimittää henkilö, jolla on perusteelliset tiedot omalta alaltaan, julkaisuilla tai muilla tavoin osoitettu kyky itsenäiseen tieteelliseen tutkimustyöhön sekä hyvä opetustaito. Perinteisesti dosentiksi nimittämisen minimivaatimuksena on pidetty tieteellistä tuotantoa, joka vastaa laajuudeltaan ja laadultaan vähintään kahta hyvää väitöskirjaa. Opetustaidon arviointitavat vaihtelevat eri yliopistoissa.
Muodollisesti dosentin arvoon kuuluu oikeus antaa omalla alallaan opetusta yliopistossa kaikilla tasoilla, vaikka henkilö ei olisikaan yliopiston työntekijä. Erityisesti on huomattava, että joissakin yliopistoissa professorien lisäksi myös dosentit voivat toimia väitöstyön valvojina. Dosentuuri voi olla myös määräaikainen. Dosentuuri ei luo työsuhdetta yliopistoon. Dosentilla voi olla muun tehtävän myötä (esimerkiksi yliopistonlehtori) työsuhde yliopistoon. Mikäli työsuhdetta ei ole, dosentille maksetaan hänen tekemistään töistä palkkio. Eri yliopistoissa ohjeistukset dosentin nimittämisen ja tehtävien suhteen saattavat vaihdella suurestikin. Eräiden valtionhallinnon tutkimuslaitosten, esimerkiksi Oikeuspoliittisen tutkimuslaitoksen ja Keskusrikospoliisin laboratorion johtajatason tehtävien hoitajilla on professorin arvonimi, mikäli heillä on vähintään dosentin pätevyys. Dosentin pätevyys on edellytyksenä myös yliopistollisen sairaalan ylilääkärin tehtävän hoitamiseen.
Maanpuolustuskorkeakoulussa, jota vuoden 2009 yliopistolaki ei koske, dosentuuri on edelleen virka, ei arvo.
Dosentuuria ei voi lain mukaan peruuttaa. Asiasta nousi kuitenkin keskustelua, kun oikeussosiologian ja kriminologian dosentti Johan Bäckman tuomittiin MV-lehteä koskevassa rikoskokonaisuudessa ehdolliseen vankeuteen.
Dosentti Suomessa > Arvonimen käännös

Dosentti ja tai sitä vastaava pätevöitymisprosessi tunnetaan ennen kaikkea Pohjoismaissa ja Manner-Euroopassa. Ruotsin docent ja saksankielisten maiden Privatdozent vastaavat suurin piirtein suomalaista dosenttia. Suomen dosenttiliitto suosittelee dosentin englanninkieliseksi käännökseksi ilmaisua Associate Professor. Liiton mukaan termi käännetään vastaavalla tavalla 19 Euroopan maassa sekä 22 muussa maassa. Aiemmin käännökseksi on suositeltu nimikettä Adjunct Professor, mikä liiton mukaan Yhdysvalloissa viittaa yliopiston maisteritasoiseen tuntiopettajaan. Suomen yliopistojen rehtorineuvosto UNIFI, Professoriliitto ja Tutkimuseettinen neuvottelukunta suosittelevat ilmaisua Title of Docent, mikä on kuitenkin dosenttiliiton mukaan ”kielellisesti ja asiallisesti virheellinen käännös”. Lisäksi dosenttiliiton mukaan nimikkeet Title of Docent ja Adjunct Professor ”eivät ole kovin kansainvälisesti ymmärrettäviä sekä antavat väärän kuvan dosentin arvosta ja vähättelevät dosenttien osaamista”. Alankomaissa docent tarkoittaa lukiota vastaavan oppilaitoksen opettajaa; joissakin maissa docent tarkoittaa tai on tarkoittanut apulaisprofessoria (Norja, Etelä-Afrikka); Yhdysvalloissa docent on yleensä vapaaehtoinen museoissa tai vastaavissa laitoksissa toimiva asiantuntija ja opas.
1944 (kappale)

| 1944 |
| --- | --- |
 Jamala esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Jamala
Levy-yhtiö:  Enjoy Records
Kesto:  3:00
Tyylilaji:  pop, kansanmusiikki
Julkaistu:  12. helmikuuta 2016
Säveltäjä(t):  Jamala
Sanoittaja(t):  Art Antonyan, Jamala
Euroviisutiedot
Vuosi:  2016
Maa:  Ukraina
Kieli:  englanti, krimintataari
Sijoitus:  1.
Pisteet:  534
Sijoitus semifinaalissa:  2.
Pisteet semifinaalissa:  287
Sanat:  sanoitus
Video:  videolinkki
Muuta:  ensimmäinen krimintataarin kieltä sisältävä euroviisukappale
1944 on ukrainalaislaulaja Jamalan kappale, jolla hän edusti voittoisasti Ukrainaa vuoden 2016 Eurovision laulukilpailuissa Tukholmassa. Kappale sijoittui semifinaalinsa toiselle sijalle 287 pisteellä ja pääsi finaalin, jonka se voitti saaden 534 pistettä. Jamala on säveltänyt ja sanoittanut kappaleen itse. Hänet valittiin Ukrainan euroviisuedustajaksi helmikuussa 2016.
Kappale oli euroviisujen ensimmäinen kappale, jossa laulettiin krimintataariksi (tosin vain osittain). Laulussa sisältää myös lyhyen lainauksen tunnetusta Krimin tataarien kansanlaulusta nimeltä Ey, güzel Qırım.
Kappale kertoo vuoden 1944 Stalinin vainoista Krimillä, joissa Jamalan isoäidin äiti oli ollut uhrina. Kappaletta kritisoitiin sen euroviisujen perinteisestä linjasta poikkeavan poliittisen viestin takia, mutta sitä ei kuitenkaan hylätty.
Reaktioita

Venäläistä äärioikeistolaista LDPR-puoluetta edustava Vadim Dengin sanoi, että kappale pitäisi sulkea pois euroviisuista liian poliittisena. Hän oli myös sitä mieltä kappale oli valittu Ukrainan edustajaksi vilpillisessä äänestyksessä, koska suurin osa ukrainalaisista ei ole hänen mukaansa kiinnostunut euroviisuista. Muita merkittäviä venäläisiä laulun vastustajia olivat mm. Leonid Slutski ja venäläisten Krimille asettaman nukkehallituksen varapääministeri Ruslan Balbek.
Vuonna 2022 brittiläinen The Independent -lehti listasi kaikki ESC:n voittajakappeleet paremmuusjärjestykseen ja sijoitti 1944:n sijalle 20. Vuotta myöhemmin The Guardianin raati valitsi kappaleen kolmanneksi parhaimmaksi ECS:n voittajaksi omalla listallaan.
Jukka Mänty-Sorvari

| Jukka Mänty-Sorvari> Henkilötiedot |
| --- | --- |
Syntynyt: 24. syyskuuta 1963 (ikä 61)
Ammatti:  muusikko, säveltäjä
Muusikko
Taiteilijanimi:  Frogley
Laulukielet:  suomi
Aktiivisena:  1973-
Tyylilajit:  rock, suomirock
Soittimet:  rummut, laulu
Yhtyeet:  Yö, Jay Lewis Gang, Dingo, Juice Leskinen, Dave Lindholm, Skädäm, Shitter Limited
  [ Muokkaa Wikidatassa ] [ ohje ]  
Jukka Jaakko ”Frogley” Mänty-Sorvari (s. 24. syyskuuta 1963) on suomalainen muusikko, joka toimii Skädäm -yhtyeen solistina ja keulahahmona.
Mänty-Sorvari syntyi Kurikassa ja vietti lapsuutensa Tuurissa ja Alavudella, mutta hänen muusikon uransa alkoi Kauhajoella.
Frogley lauloi 1980-luvulla kauhajokelaisessa yhtyeessä Skädäm, jonka kappaleita oli mm. ”Katujen kuningatar”. Mänty-Sorvari on säveltänyt kappaleen yhdessä Jukka Riitaluoman kanssa. Mänty-Sorvari on säveltänyt myös useita muita Skädäm-yhtyeen kappaleita. Esimerkiksi Irina on levyttänyt laulun ”Katujen kuningatar”, joka on julkaistu hänen esittämänään sekä singlenä että esikoisalbumin Vahva (2004) kultapainoksen bonuskappaleena.
Lempinimen Frogley keksi Jarmo "Latvis" Latva-Äijö, kun yhtyeessä soitti kolme Jukkaa.
Mänty-Sorvari soitti Yö-yhtyeessä rumpuja vuosina 1990–2002. Vuonna 2007 hän toimi myös Dingo-yhtyeen rumpalina. Mänty-Sorvari soitti myöskin vuoden 1998 tangokuningas Jouni Kerosen Kerosiini-yhtyeessä rumpuja sekä toimi näyttelijänä ja rumpalina Musiikkiteatteri Palatsissa Tampereella. Frogley soitti myös rumpuja Juice Leskisen levyillä Kiveä ja sämpylää, Pieni euroiskelmäsarja ja L vuosina 1996–2000.
Frogleyn esikoisalbumi Kuvia ilmestyi 27. maaliskuuta 2005. Albumi äänitettiin Jani Viitasen kanssa yhteistyössä.
Jukalla ja hänen vaimollaan Minnalla oli ohjelmatoimisto-, viihdepalvelu-, tapahtumanjärjestäjä-, viihdekoulutus- ja mallitoimistoyritys Tapahtumaketju MS Ky Tampereella vuodesta 1998 vuoteen 2013lähde?.
Vuodesta 2016 vuoteen 2021 Mänty-Sorvari asui Hämeenlinnassa, esiintyen myös Hämeenlinnan Uudessa Kesäteatterissa. Nykyisin hän asuu vaimoineen Vähäkyrössä. Vaimon lisäksi Mänty-Sorvarin perheeseen kuuluu vuonna 1999 syntynyt lapsi Laurell, jonka kanssa hän on myös tehnyt useita duokeikkoja. Päivätyökseen Mänty-Sorvari työskentelee lähihoitajana.
Diskografia > Yö (1990-2002) > Studioalbumit

Antaa soittaa (1991)
Tänä yönä (1992)
Kymmenes kevät (1993)
Hyviä vuosia (1994)
Satelliitti (1996)
Pirstaleet (1997)
13. Yö (1999)
Valo (2000)
Rakkaus on lumivalkoinen (2003) (mukana kappaleissa Kaksintaistelu ja Sano että jäät)
Diskografia > Yö (1990-2002) > Kokoelma-albumit

Parhaat (1995)
Yön pimeä puoli (1998)
Legenda (2001)
Yön valoisa puoli (2006)
Kiitos ja kunnia – 30v. juhlakokoelma (2011)
Diskografia > Yö (1990-2002) > Livealbumit

Täältä tulee Yö...live (1993)
Kolmen illan varietee (2006) (vierailijana)
Diskografia > Juice Leskinen (1995-2001) > Studioalbumit

Kiveä ja sämpylää (1996)
Pieni euroiskelmäsarja (1998) (EP)
L (2000)
Diskografia > Juice Leskinen (1995-2001) > Kokoelma-albumit

Kautta aikain (1997)
Maamme (Vårt land) (2000)
Kautta aikain 2 (2006)
Diskografia > Dave Lindholm & Canpaza Gypsys (1995-1997)

Dave Lindholm & Canpaza Gypsys (1995)
Stars (1996)
Diskografia > Skädäm (1984-)

Mustat joutsenet (1986)
Diskografia > Shitter Limited (1995)

No More Lies (1995) (kokoelma-albumi)
Diskografia > Jay Lewis Gang (2016-)

Folio (2018)
Aiheesta muualla

Frogleyn biografia Yön verkkosivustolla.
| n k Dingo |
| --- | --- |
 Pertti Neumann  Jonttu Virta  Tom Eklund  Leena Peisa  Saska Ketonen   Juha ”Quuppa” Seittonen  Jarkko Eve  Tumppi Vähä-Pesola  Pete Nuotio  Pepe Laaksonen  Pave Maijanen  Jari Nieminen  Vesa Aaltonen  Pekka Kuorikoski  Hombre Lampinen  Juha Jokinen  Sami Välimäki  Ari Toikka  Pekka Siistonen  Jukka Mänty-Sorvari  Robert Engstrand  Vesa Kuhlman  Ville Siuruainen  Erik Valkama  Jani Hölli  Janne Kasurinen  Mikko Virta  Esa Nummela  Topi Karvonen  Jere Ijäs  Tero Rikkonen  Rein T. Rebane  Taago Daniel  Vallo Vildak  Petri Lapintie 
Studioalbumit:  Nimeni on Dingo  Kerjäläisten valtakunta  Pyhä klaani  Via Finlandia  Purppuraa  Humisevan harjun paluu 
Livealbumit:  Live 
Kokoelmat:  Tuhkimotarina  Sinä & Minä  Suomen parhaat  20 suosikkia – Autiotalo  Parhaat  Dingomania  Tähtisarja – 30 suosikkia  Kunnian päivät 1983–1986  Sound Pack  Autiotalon aarteet 
VHS/DVD:  Nimemme on Dingo  Kerjäläisten valtakunnassa  Dingo Live  Dingomania 
| n k Yö |
| --- | --- |
 Olli Lindholm  Jussi Turpeinen  Timo Mynttinen  Mikko Kangasjärvi  Jari Latomaa  Ari Toikka   Entiset jäsenet:  Jussi Hakulinen  Juha Rauäng  Jani Viitanen  Veikko Lehtiranta  Markku Petander  Juha Mielonen  Jesu Hämäläinen  Jukka Mänty-Sorvari  Antti Mäkinen  Daffy Terävä  Jukka Lewis 
Studioalbumit:  Varietee  Nuorallatanssija  Myrskyn jälkeen  Äänet  Lanka palaa  Toinen puoliaika  Antaa soittaa  Tänä yönä  Kymmenes kevät  Hyviä vuosia  Satelliitti  Pirstaleet  13. Yö  Valo  Rakkaus on lumivalkoinen  Kuolematon  Valtakunta  Loisto  Pelko ja rakkaus  Hyvässä ja pahassa  Mitä jos mä rakastan 
Livealbumit:  ...ja tapahtui niinä päivinä  Täältä tulee Yö...live  Yhden yön tarinoita  Kolmen illan varietee  Yön ensimmäinen keikka 
Kokoelmat:  Poko klassikot  Suurimmat hitit 1983–88  Parhaat  Yön pimeä puoli  Legenda  Yön valoisa puoli  Sound Pack  Kiitos ja kunnia – 30v. juhlakokoelma  1983–2011  Klassikot 
VHS / DVD:  Yö Live – 20-vuotisjuhlakonsertti  Kolmen illan varietee  Yö-karaoke 2  Kiitos ja kunnia live – Hartwall Areena 10.12.2011 
| --- | --- |
Auktoriteettitunnisteet: Taiteenala :  MusicBrainz
Luettelo ikärajoista Suomessa

Symboli Suomessa julkaistussa elokuvassa, joka on kielletty alle 18-vuotiaalta.
Tämä on luettelo ikärajoista (henkilön oikeudet ja velvollisuudet) Suomessa.
Laissa määrätyt ikärajat > Vastasyntynyt

Oikeuskelpoisuus alkaa
Laissa määrätyt ikärajat > 7 vuotta täyttänyt

Elokuvateatterin tai muun julkisen esityksen K7-merkityn elokuvan pääsy- ja/tai katseluoikeus.
Oppivelvollisuus alkaa.
Laissa määrätyt ikärajat > 12 vuotta täyttänyt

Etu- tai sukunimi voidaan muuttaa vain omalla suostumuksella.
Voidaan liittää uskonnollisen yhdyskunnan jäseneksi tai ilmoittaa eroavaksi sellaisesta vain omalla kirjallisella suostumuksella.
Oikeus tulla kuulluksi itseään koskevassa lastensuojeluasiassa.
Oikeus hakea itsenäisesti muutosta psykiatriseen hoitoon määräämistä, sen jatkamista ja siihen liittyvää yhteydenpidon rajoittamista koskeviin päätöksiin.
Oikeus polkupyörän kuljettamiseen jalkakäytävällä päättyy.
Elokuvateatterin tai muun julkisen esityksen K12-merkityn elokuvan pääsy- ja/tai katseluoikeus.
Oikeus päättää kumman vanhemman luona haluaa asua.
Laissa määrätyt ikärajat > 13 vuotta täyttänyt

Voi itse antaa luvan henkilötietojensa käsittelyyn EU:n yleisen tietosuoja-asetuksen mukaisesti etänä tarjotuilla verkkosivustoilla.
Perusopetuksen tai lisäopetuksen oppilaalle järjestettävä päivittäinen koulumatka odotuksineen saa kestää enintään kolme tuntia aikaisemman kahden ja puolen tunnin sijaan.
Koulu- tai päivähoitokuljetuksessa kuljettajalle ja kahdeksalle matkustajalle rekisteröidyssä henkilöautossa ei voi enää olla 13 matkustajan ryhmässä, vaan matkustajia saa olla korkeintaan 12.
Laissa määrätyt ikärajat > 14 vuotta täyttänyt

14-vuotiaalla tai saman kalenterivuoden aikana 14 vuotta täyttävällä on mahdollisuus tehdä rajoitetusti sellaista kevyttä työtä, joka ei vahingoita hänen terveyttään tai kehitystään eikä aiheuta haittaa hänen koulunkäynnilleen.